Jack Dorsey. Jack Patrick Dorsey (; 1976-yil 19-noyabrda tugʻilgan) amerikalik texnologik tadbirkor va saxovatpesha, Twitterning asoschilaridan biri va sobiq bosh direktori, shuningdek, moliyaviy toʻlovlar boʻyicha Block, Inc. kompaniyasi asoschisi va bosh direktoridir. Dastlabki hayoti. Dorsey Missouri shtatining St. Louis shahrida tugʻilib oʻsgan. Otasi Tim Dorsey, onasi esa Marcia (qizlik familiyasi Smith) Dorseydir. U kelib chiqishiga koʻra, ona tarafdan italyan millatiga mansub ajdodga, ota tarafdan esa irland millatiga mansub ajdodga ega boʻlgan. Uning otasi spektrometrlar ishlab chiqaruvchi shirkatda ishlagan, onasi esa uy bekasi boʻlgan. U katolik oilada ulgʻaydi. Amakisi Cincinnati shahrida katolik ruhoniy boʻlgan. Jack Bishop DuBourg oʻrta maktabida tahsil oldi. Yoshligida u goh-gohida model oʻlaroq ishlagan.